Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 383/12/6606	Lučenec, 6.11.2013
EEČ : 2-47-193-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletých detí XXXXX, nar. 18.04.2001, XXXXX nar. 09.05.2003, XXXXX, nar. 14.09.2006 a XXXXX nar. 15.12.2007 hoci bol právoplatným rozsudkom Okresného súdu v Lučenci č.k. 11 P 154/2008 zo dňa 23.05.2008 zaviazaný k plateniu výživného mesačne v rozsahu 30 % zo sumy životného minima na každé vyššie uvedené maloleté dieťa zvlášť počnúc dňom 01.06.2008 vždy mesačne predom do 20-teho dňa toho ktorého mesiaca do rúk matky detí XXXXX, nar. XXXXX, trvale bytom Fiľakovo, ulica Parková č. 2, túto povinnosť riadne, pravidelne a v plnej výške neplnil vo Vlkyni č. 41, okres Rimavská Sobota a inde a za obdobie od 01.05.2009 do 30.06.2012 matke detí XXXXX na výživnom dlhoval celkovú sumu 717,68 €,

lebo zanikla trestnosť činu

Odôvodnenie:
	Proti obvinenému XXXXX bolo vyšetrovateľom PZ, OR PZ  v Lučenci vedené trestné stíhanie  pre prečin zanedbania povinnej výživy podľa § 207 ods. 1, ods. 3 písm. b/ Tr. zák. na tom skutkovom základe, ktorý je uvedený vo výrokovej časti tohto uznesenia. 

	Po ukončení vyšetrovania vyšetrovateľ PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 odsek 1 písm. a/ Tr. zák. Po preskúmaní vyšetrovacieho spisu som zistila, že predmetný návrh je dôvodný.

	Obvinený XXXXX vo svojej výpovedi uviedol, že si je vedomý vyživovacej povinnosti voči svojim štyrom maloletým deťom, ktoré boli zverené do výchovy a starostlivosti matke XXXXX. Doznal, že výživné riadne a pravidelne neplatil tak, ako mu bolo určené. Vo svojom výsluchu dňa 28.08.2013 uviedol, že poveril svoju matku XXXXX, aby za neho uhradila celú dlžnú sumu z dôvodu, že on sa nachádza v Ústave na výkon trestu odňatia slobody v Banskej Bystrici. 

Svedkyňa - poškodená XXXXX vo svojej výpovedi dňa 26.08.2013 uviedla, že začiatkom mesiaca august 2013 jej matka obvineného XXXXX osobne k jej rukám vyplatila za svojho syna sumu 720,- €, čo predstavuje celú podlžnosť na zameškanom výživnom. Dodala, že deti počas obdobia neplatenia výživného núdzou netrpeli.

Svedkyňa XXXXX uviedla, že je pravdou, že jej syn XXXXX ju požiadal, aby za neho vyplatila svojej bývalej neveste XXXXX sumu 720,- € ako dlžné výživné. Urobila tak začiatkom augusta 2013.

Podľa § 86  odsek 1 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 

Keďže obvinený XXXXX využil možnosť ustanovenia § 86 odsek 1 písmeno a/ Trestného zákona a v priebehu skráteného vyšetrovania zabezpečil, aby za neho dlhované výživné uhradila v plnom rozsahu jeho matka, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka